# Usar outros ficheiros de caixas de correo co &kmail;

O &kmail; ofrece unha ferramenta para importar as mensaxes e cadernos de enderezos dalgún outro cliente de correo. Pode acceder a ela desde Ferramentas Importar.... Asegúrese de que compacta os cartafoles no outro cliente de correo, independentemente de se vai empregar a utilidade de importación ou de se vai copiar os ficheiros manualmente. Só precisa ler este capítulo se esta ferramenta non lle funciona.

Esta sección é para todos os usuarios que precisan mover mensaxes de correo desde o seu cliente de correo anterior parao &kmail;. O &kmail; pode almacenar as mensaxes nos formatos mbox e maildir, que son os formatos de caixa de correo máis usados nos sistemas &UNIX;. As caixas de correo Mbox almacenan as mensaxes nun único ficheiro e identifican onde comezan e rematan as mensaxes cunha liña `From` (non confundila coa cabeceira `From:` que contén o remitente da mensaxe); Maildir utiliza un ficheiro por mensaxe. Con moitos clientes de correo de &UNIX; o único que hai que facer é mover as caixas de correo para `~/Mail` (ou facer que `Mail` sexa unha ligazón simbólica para o cartafol que contén as caixas do correo); asegúrese de que o seu usuario ten permiso de escrita e execute o &kmail;. As caixas de correo deberían aparecer correctamente no &kmail;.

Consulte primeiro a Sección de ferramentas na páxina web do &kmail; para ver se existe unha ferramenta que importe a súa caixa de correo e talvez mesmo o seu caderno de enderezos.

Non utilice un segundo cliente de correo que acceda aos ficheiros de `~/Mail` ao mesmo tempo que se executa o &kmail; ou podería perder mensaxes. Esta sección só explica como importar caixas de correo para o &kmail; unha vez; non é útil se vostede planea empregar varios clientes de correo para as súas caixas de correo no futuro.

Eudora Lite/Eudora Pro

- Eudora emprega o formato mbox para os seus ficheiros de correo. Para utilizalos co &kmail; asegúrese de que se compactaron as caixas de correo de Eudora e copie os ficheiros `.mbx` (&Windows; Eudora) ou ficheiros de caixa de correo Eudora (&Mac; Eudora) para o cartafol `~/Mail`. Non necesita copiar os ficheiros `index`. Unha vez que inicie o &kmail;, as caixas de correo deberían aparecer na área dos Cartafoles e as mensaxes estaren accesíbeis na área Cabeceiras.

  Se non aparecen mensaxes no panel de Cabeceiras, pode qque os ficheiros da caixa de correos conteñan ainda caracteres de fin de liña de &Windows; ou &Mac;. Empregue o seu editor de texto favorito, o comando recode ou unha linguaxe de programación para mudar os caracteres de fin de liña do &Windows; ou do &Mac; para fin de liña do &UNIX;.

Mailsmith

- Mailsmith corre no &Mac; e emprega o seu propio formato de base de datos; porén, é posíbel exportar correo para o formato mbox usando Ficheiro Exportar Correo sobre unha caixa de correo ou mensaxes seleccionados. Unha vez exportadas as mensaxes, traduza os finais de liña do &Mac; para &UNIX; mediante o seu editor de texto favorito ou mediante o comando seguinte no &Linux;:

  ``perl` `-pe 's/\r/\n/g'` mail-mac.txt > mail-unix.txt`

  O &kmail; só recoñece os ficheiros mbox que están colocados directametne no cartafol `~/Mail/`. Isto significa que non se pode preservar unha xerarquía de cartafoles movendo apenas os ficheiros para o cartafol `~/Mail/`, senón que a hai que reconstruir manualmente no &kmail;.

MMDF

- Este formato é tan semellante ao formato mailbox que o &kmail; debería poder empregar estas caixas de correo se simplemente as copia para o cartafol `~/Mail`; porén, as caixas de correo MMDF non se probaron co &kmail;, de xeito que os resultados poderán variar. Se consigue utilizar este formato co &kmail;, comuníquenolo para que poidamos incluir indicacións máis específicas na próxima versión da documentación.

Caixas de correio do MH

- As caixas de correo do MH son directorios que conteñen ficheiros que corresponden a cada unha das mensaxes desa caixa de correo. Polo menos nas edicións do código fonte do &kmail; existe un guión de consola, `mh2kmail`, para comverter as caixas de correo do MH en caixas de correo mbox, mais pode ser que non se inclúa nas edicións empaquetadas. A execución deste guión nun cartafol do MH converteráo nun ficheiro mbox. Recoméndase crear unha copia de seguranza dos cartafoles de correo do MH antes de empregar este guión.

Forte Agent

- No Agent:

  1. Seleccione as mensaxes que queira exportar

  2. Seleccione FILE SAVE MESSAGES AS

  3. Marque as opcións UNIX FORMAT e SAVE RAW

  4. Delle ao ficheiro a extensión `.txt` e gráveo.

  No &kde;:

  1. Mova o ficheiro gravado anteriormente para o cartafol `~/Mail` correcto

  2. Mude o nome do ficheiro para que fique sen a extensión `.txt`

  Cando abra o &kmail;, alí estará o novo cartafol coas mensaxes apropiadas.

&Netscape; Mail

- Se está a usar o &Netscape; 4.x, os ficheiros de correo deberían estar en `~/nsmail`; se está a usar o &Netscape; 6.x, están enterrados nun cartafol máis profundo no sub-cartafol `~/.mozilla`, algo así como `/home/nome_do_usuario/.mozilla/nome_do_usuario/2ts1ixha.slt/Mail/Mail/server_name` (a cadea `2ts1ixha.slt` probabelmente variará, polo que deberá comprobala no seu sistema). O cartafol `[...]/Mail/Mail` contén un sub-cartafol para cada conta coa que recibe correo mediante o Netscape (⪚ `[...]/Mail/Mail/mate.universidade.net`); terá que copiar os ficheiros de cada unha delas se quere telo todo accesíbel desde o &kmail;.

  Se non ten sub-cartafoles, simplemente copie todos os ficheiros do &Netscape; para `~/Mail`, asegúrese de que ten permisos de escrita (só para o seu usuario, claro) e reinicie o &kmail;; todas as mensaxes aparecerán entón en cartafoles do &kmail;. (Teña en conta que se emprega un comando como `cp `*` `~/Mail``, este deberá ir seguido de `rm `-f` `~/Mail/*.msf``; todos os cartafoles do &Netscape; 6 teñen un ficheiro `.msf` relacionado e se non se libra deles terá un monte de cartafoles baleiros inútiles).

  Se estiver a usar sub-cartafoles co &Netscape; (⪚ un cartafol principal chamado `Traballo` con sub-cartafoles chamados `Manuel` e `Marta`), hai uns pasos adicionais necesarios. Primeiro, cree un cartafol principal (`Traballo`) no &kmail; e cree un cartafol fillo temporaria baixo el (premendo co botón dereito do rato no nome do cartafol e seleccionando Crear cartafol fillo); non importa como se chame este cartafol -- `trapalladas` ou o que se crea por omisión, `sen nome`, por exemplo. Unha vez pedido un cartafol fillo, o &kmail; crea un cartafol agochado en `~/Mail` que se chama (neste exemplo) `.Traballo.directory`. A continuación xa pode copiar os seus ficheiros dos sub-cartafoles do &Netscape; (`Manuel` e `Marta`) para `~/Mail/.Work.directory` e reiniciar o &kmail; os cartafoles fillo aparecerán baixo o cartafol principal `Traballo`. Obviamente, este procedemento pódese extender para os sub-cartafoles até calquera profundidade (pode eliminar os cartafoles fillo temporarias posteriormente, a non ser que lle agrade ter un sub-cartafol de `Traballo` chamado `traballadas`).

Pegasus Mail

- O Pegasus para o win32 emprega ficheiros únicos para os cartafoles de correo semellantes aos do &kmail;. Os ficheiros dos cartafoles do Pegasus mail teñen a extensión `.pmm` mais teñen o mesmo formato que o mbox, excepto que as mensaxes non comezan coa cabeceira `From`, senón cun carácter de control. Para solucionar isto, substitúa todas as veces que aparece o carácter de control con `From aaa@aaa Mon Jan 01 00:00:00 1997`. Esta liña `From` debería ser a primeira de cada mensaxe, antes de `Received:` e as demais cabeceiras. Asegúrese de utilizar un editor de texto que permita gravar os ficheiros no formato do &UNIX; ou cree cartafoles novos en Pegasus que teñan o formato do &UNIX; e copie as súas mensaxes para alá.

Maildir / Outlook Express / xfmail

- Existen ferramentas disponíbeis para converter estes formatos na sección de ferramentas da páxina web do &kmail;.

Lotus Notes, ficheiros do BeOS Mail, cc: Mail, &etc;...

- Primeiro terá que consultar a sección de ferramentas da páxina web do &kmail; para ver se existen ferramentas que convertan as mensaxes.

  Os programas de correo que non se listan aquí ou na páxina web probabelmente non funcionan co &kmail; dado que empregan formatos de correo privativos que o &kmail; non pode comprender. Porén, non fai mal ningún tentalo! Se o ficheiro da caixa de correo for semellante ao formato mbox, tente copiar o ficheiro da caixa de correo (lembre, o ficheiro index non é necesario) para o cartafol `~/Mail` e vexa o que acontece cando inicie o &kmail;. Se consigue que as caixas de correo do seu cliente de correo favorito funcionan no &kmail;, comuníquenolo, por favor, indicándonos como fixo para que así poidamos incluir as instrucións nunha futura revisión desta documentación.