# Manual do &ksnapshot;

## Introdución

O &ksnapshot; é unha applet para tomar capturas de pantalla. Pode capturar imaxes de todo o escritorio, dunha única xanela, dunha sección dunha xanela ou dunha rexión seleccionada. As imaxes pódense gravar en varios formatos.

Informe dos problemas e peticións de características no sistema de seguimento de erros do &kde;

## Uso do &ksnapshot;

Este capítulo describe o uso do &ksnapshot; para capturar imaxes de pantalla.

### Inicio do &ksnapshot;

Pódese iniciar o &ksnapshot; de varios xeitos, que se describen embaixo.

- Pódese iniciar o &ksnapshot; seleccionanándoo no Menú K Gráficos &ksnapshot; (Programa para facer capturas de pantalla).

- Pódese iniciar o &ksnapshot; escribindo o seguinte nunha liña de comandos:

      % ksnapshot &

- A mini-liña de comandos (invocada con &Alt;Fs) tamén se pode empregar para iniciar o &ksnapshot;

Cando se inicia o &ksnapshot; vese unha xanela como a seguinte: Xanela de previsualización do &ksnapshot;

### Capturar unha pantalla

O &ksnapshot; toma unha imaxe do escritorio completo cando se inicia, mais antes de aparecer na pantalla. Isto permite crear rapidamente unha imaxe de toda a pantalla.

A imaxe que toma o &ksnapshot; móstrase na xanela de previsualización, que se sitúa na parte superior esquerda da xanela da aplicación &ksnapshot;. Aquí embaixo hai un exemplo da xanela de previsualización do &ksnapshot;. A previsualización que vostede teña será diferente dependendo do que teña no escritorio.

Xanela de previsualización do &ksnapshot;

Pódese gravar a imaxe premendo o botón Gardar como.... Isto abre o diálogo normal do &kde; para gardar, no que se pode escoller o nome do ficheiro, a localización do cartafol e o formato no que se quere gravar a imaxe. Se se toman varias imaxes, o nome do ficheiro increméntase automaticamente para evitar que se sobreescriban as imaxes anteriores. Porén, pódese modificar o nome do ficheiro como se queira, incluído o nome dunha imaxe gravada antes.

Para tomar unha imaxe dunha única xanela, seleccione a entrada A fiestra na que está o cursor no menú despregábel que está acarón da etiqueta Modo de captura) e prema o botón Nova captura.

Dependendo da configuración do Retardo da captura tense unha cruz como punteiro do rato (con Sen retardo) ou un cursor normal do rato que se pode empregar para traballar co programa até que remate esa demora e se tome a instantánea.

Con Sen retardo, a imaxe tómase inmediatamente despois de premer unha xanela.

O &ksnapshot; mostra a nova imaxe na área de previsualización, momento no que se pode escoller gravar a imaxe nova (premendo Gardar como...) ou tomar outra nova, premendo o botón Nova captura.

Para tomar unha imaxe nova de todo o escritorio, seleccione a entrada Pantalla completa do menú despregábel e prema o botón Nova captura. O &ksnapshot; captura o escritorio completo se se preme Nova captura.

De maneira semellante, para tomar unha imaxe dunha área, seleccione a entrada Zona do menú despregábel, configure o Retardo da captura como Sen retardo e prema o botón Nova captura. O cursor do rato tórnase unha cruz e pódese empregar o rato para seleccionar a zona que se queira capturar.

Para tomar unha imaxe nova dunha sección dunha xanela, seleccione a entrada Sección da fiestra e prema o botón Nova captura. Con Sen retardo o punteiro do rato tórnase unha cruz e hai que premer a xanela unha vez co &LMB;. A sección da xanela que estea por baixo do cursor resáltase cun bordo vermello. Mova o rasto para a sección que queira e prema o &LMB; para capturar a imaxe.

### Características adicionais

#### Retardo da captura

A opción Retardo da captura permite introducir unha demora arbitraria en segundos entre o momento en que se preme o botón Nova captura e o momento no que se toma a imaxe.

Cando se configura un retardo non hai que premer o botón do rato para capturar unha imaxe. Isto permite abrir un menú despregábel e tomar unha imaxe del.

#### Excluir as decoracións da fiestra

Incluir as decoracións da fiestra está activado por omisión.

Cando queira capturar a aplicación mesma sen a decoración da xanela que a rodea, desactive esta opción e tome unha imaxe nova.

#### Imprimir

Cando queira imprimir a imaxe desde a previsualización, simplemente prema Imprimir... e terá o diálogo normal Imprimir do &kde;, desde o que pode imprimir directamente a imaxe.

#### Copiar ao portarretallos

Cando queira modificar a imaxe nunha aplicación de gráficos sen gravar a imaxe, simplemente prema Copiar ao portarretallos e insira a imaxe nun visor un aplicación de gráficos.

#### Botóns

Hai dous botóns adicionais situados na parte inferior da xanela do &ksnapshot;. A súa función descríbese embaixo.

Axuda

- Mostra un menú no que se pode abrir o Manual de &ksnapshot;, informar dun erro ou obter máis información Acerca de &ksnapshot; e Acerca de &kde;.

Sair

- Sae da aplicación &ksnapshot;

## Interface &DCOP;

Pódense escribir scripts para o &ksnapshot; empregando a súa interface &DCOP;. este capítulo explica as diversas chamadas a &DCOP; que se poden empregar e fornece algúns exemplos de como utilizalas.

Como con todas as chamadas a &DCOP;, hai que especificar a aplicación coa que se quere interactuar e a interface específica. Co &ksnapshot; hai que identificar a aplicación específica, que é `ksnapshot`, seguida polo número do proceso.

Para iniciar o &ksnapshot; e obter o argumento correcto, empregue `dcopstart ksnapshot`, que devolve o argumento (como `ksnapshot-20594`) na saída normal.

Pódese obter unha lista das interfaces de &DCOP; disponíbeis para empregar os argumentos correctos, como se mostra neste exemplo:

    $ dcop `dcopstart ksnapshot` interface
    QCStringList interfaces()
    QCStringList functions()
    QString url()
    void slotGrab()
    void slotPrint()
    void slotSave()
    bool save(QString filename)
    void slotSaveAs()
    void slotCopy()
    void setTime(int newTime)
    int timeout()
    void setURL(QString newURL)
    void setGrabMode(int grab)
    int grabMode()
    void slotMovePointer(int x,int y)
    void exit()

Nos exemplos que seguen, o proceso é sempre `ksnapshot-23151`.

### Acceso &DCOP; á configuración

Para cada opción que se poida controlar coa &GUI; pódese obter o estado actual desa opción e modificar a opción empregando &DCOP;.

Pódese obter o modo de captura actual con `grabMode`, como se mostra embaixo:

    $ dcop ksnapshot-23151 interface grabMode

Isto devolve `0` para a captura da pantalla completa, `1` para a captura dunha xanela e `2` para a captura dunha zona.

Pódese configurar o modo de captura empregando `setGrabMode`, que require un argumento para identificar o modo requirido (como con `grabMode`). Así, pódes configurar o modo de captura de xanela (`1`), empregando:

    $ dcop ksnapshot-23151 interface setGrabMode 1

Pódese obter a configuración actual da demora (o elemento da &GUI; Retardo da captura) empregando `timeout`, como se mostra embaixo:

    $ dcop ksnapshot-23151 interface timeout

Isto devolve a configuración da demora en segundos, ou cero se non hai demora (capturar ao premer o botón do rato).

Pódese configurar a demora empregando `setTime`, que require un argumento para identificar a duración da demora. Pódese configurar unha demora de 4 segundos empregando:

    $ dcop ksnapshot-23151 interface setTime 4

Pódese obter a ruta na que se ha de gravar a imaxe empregando `url`, como se mostra embaixo:

    $dcop ksnapshot-23151 interface url

Isto devolve o nome do ficheiro como &URL; (p.ex., como `file:///home/xiana/proba2.png`).

Pódese configurar a ruta empregando `setURL`, que require un argumento cunha cadea para identificar a nova ruta. Pódese configuar a ruta a `file:///home/xiana/captura.jpg` empregando:

    $ dcop ksnapshot-23151 interface setURL file:///home/xiana/captura.jpg

### Facer capturas de pantalla con &DCOP;

A clave para facer capturas de pantalla con &DCOP; é empregar `slotGrab`, como se mostra embaixo:

    $ dcop ksnapshot-23151 interface slotGrab

Isto fai unha captura empregando o modo de captura e as opcións de demora actuais (como se describiron antes). Se se quere gravar a imaxe da captura hai varias chamadas que se poden empregar. Se só se quere gravar a imaxe na ruta actual (o que devolve `url` ou se configura con `setURL`), pódese empregar `slotSave` como se mostra embaixo:

    $ dcop ksnapshot-23151 interface slotSave

Se quere que o usuario poida especificar un nome de ficheiro (e ruta), pode empregar `slotSaveAs`, que abre o diálogo normal de gravar ficheiros do &kde;.

Se quere gravar a imaxe cun nome (ou ruta) diferente) sen alterar a ruta con `setURL`, pode empregar `save` eo &URL; como argumento. Por exemplo, se quere gravar a imaxe en `file:///tmp/tempshot.png` pode facer o seguinte:

    $ dcop ksnapshot-23151 interface save file:///tmp/tempshot.png

Lembre que isto devolve true se a imaxe se gravou correctamente e false se non. Tamén, hai que ter presente que se o ficheiro xa existe o usuario verá un diálogo normal do &kde; que lle pide que decida se o quere sobreescribir ou non.

Para alén de gravar a imaxe, esta tamén se pode copiar ao portarretallos empregando `slotcopy`, como se mostra embaixo:

    $ dcop ksnapshot-23151 interface slotCopy

Se ten que seleccionar unha xanela que pode que non estea por debaixo do cursor do rato, póde empregar `slotMovePointer` e pasar a posición x (en píxeles de pantalla) e a posición y (tamén en píxeles de pantalla) como argumentos. Por exemplo, para mover o rato ao recanto superior esquerdo da pantalla (0,0) pódese facer o seguinte:

    $ dcop ksnapshot-23151 interface slotMoveMouse 0 0

### Impresión de capturas de pantalla con &DCOP;

Pódese imprimir a captura de pantalla actual (que pode ou non ter sido gravada) empregando `printSlot`, como se mostra embaixo:

    $ dcop ksnapshot-23151 interface slotPrint

Lembre que isto abre o diálogo normal de impresión do &kde;, que pode requirir a interacción co usuario.

### Control da aplicación con &DCOP;

Pódese facer que se saia do &ksnapshot; empregando `exit`, como se mostra embaixo.

    $ dcop ksnapshot-23151 interface exit

## Créditos e licenza

Copyright do programa

- 1997-2000 &Richard.J.Moore; &Richard.J.Moore.mail;

- 2000 &Matthias.Ettrich; &Matthias.Ettrich.mail;

Documentación baseada na orixinal, copyright 1997-2000 &Richard.J.Moore; &Richard.J.Moore.mail;

Tradución da documentación: Xosé Calvo - http://trasno.net/

&underFDL; &underGPL;
&documentation.index;