# Manual do &okular;

## Introdución

O &okular; é un visor universal de documentos parao &kde; baseado no código da aplicación &kpdf;. Apesar de se basear no código do &kpdf;, o &okular; ten certas características únicas, como o modo XXX, XXX e que permite anotación.

## Uso básico

### Abrir ficheiros

Para ver calquera ficheiro admitido no &okular;, seleccione Ficheiro Abrir... , escolla un ficheiro admitido no diálogo e prema Abrir. O ficheiro debería aparecer na xanela principal.

Se xa se teñen aberto ficheiros no &okular;, pódese chegar rápido a eles seleccionándoos no menú Ficheiro Abir recente.

Despois de abrir un ficheiro, o máis seguro e que o queira ler e, polo tanto, navegar por el. Vaia á vindeira sección para aprender máis sobre isto.

### Navegación

Esta sección describe como se pode navegar por un documento no &okular;.

Existen varias maneiras de se desprazar pola área de visualización. Unha é empregar as teclas Frecha para riba e Frecha para baixo. Tamén se pode empregar a barra de desprazamento, a rodiña do rato ou as teclas Retroceder páxina e Avanzar páxina.

Outra maneira é manter premido o &LMB; en calquera sitio do documento ao tempo que se arrastra o rato en sentido oposto ao que se quere mover. Este procedemento só funciona se a ferramenta Navegación está activada, o que se pode facer escollendo Ferramentas Ferramenta Navegación.

O panel de navegación da parte esquerda da pantalla permite dúas maneiras máis de navegar por un documento:

- Cando se preme a miniatura dunha páxina, a área de visualización pasa para esa páxina.

- Se o documento ten un índice, cando se preme un elemento do índice vaise para a páxina ligada con ese elemento.

Algúns documentos teñen ligazóns. Neste caso, pódense premer e a vista mudará para a páxina para a que apunta a ligazón. Se a ligazón é a unha páxina web ou outro documento, invócase o xestor por omisión do &kde; para ese formato.

Alén disto, pódese empregar a funcionalidade seguinte para se mover rapidamente a lugares específicos do documento:

- Pódese ir para a primeira páxina do documento empregando &Ctrl;Inicio ou empregando Ir Primeira páxina .

- Pódese ir á derradeira páxina do documento empregando &Ctrl;Fin ou empregando Ir Última páxina .

- Pódese ir á páxina seguinte do documento empregando Espazo, Avanzar páxina, o botón Páxina seguinte da barra de ferramentas ou empregando Ir Páxina seguinte .

- Pódese ir á páxina previa do documetno empregando Borrar para tras, Retroceder páxina, o botón Páxina anterior da barra de ferramentas ou empregando Ir Páxina anterior .

### Modo de presentación

O modo de presentación representa outra maneira de ver os documentos no &okular;. Pódese activar en Vista Presentación. Mostra o documento páxina tras páxina. As páxinas móstranse ocupando toda a páxina, quérese dicir que é visíbel toda a páxina.

Os documentos &PDF; poden mesmo especificar que se abran sempre no modo de presentación.

No modo de presentación pode haber unha barra de axuda situada na parte superior da pantalla. Só hai que mover o cursor para a parte superior da pantalla para que apareza.

Para se desprazar estre as páxinas pódense empregar o &LMB; (páxina seguinte ) e o &RMB; (páxina anterior), a rodiña do rato, as iconas das frechas ou a liña de edición da barra superior ou as teclas que se especifican na sección Navegación.

Pódese sair do modo de presentación en calquera momento premendo a tecla ESC ou premendo a icona Sair da barra superior.

Tamén se pode debuxar sobre a páxina actual cun lapis. Prema a icona Conmutar o modo de debuxo da barra superior para activar ou desactivar a posibilidade de debuxar no modo de presentación. Os debuxos límpanse automaticamente ao pasar para outra páxina ou seleccionando manualmente a icona Borrar debuxo da barra superior.

O modo de presentación permite máis de unha pantalla nunha configuración con varios monitores. Con máis de unha pantalla aparece un botón novo da barra superior coa icona dunha pantalla: esta é unha caixiña que permite mover a presentación para calquera das outras pantallas disponíbeis.

O modo de presentación ten algunhas opcións de configuración, cuxa descrición se pode atopar no capítulo Configuración do &okular;.

## Características avanzadas do &okular;

### Ficheiros embebidos

Se o documento actual ten ficheiros embebidos dentro, cando se tente abrir aparece unha barra amarela por riba da visualización da páxina para notificar sobre os ficheiros incrustados.

A barra de ficheiros incrustrados A barra de ficheiros incrustrados

Neste caso, pódese premer a ligazón do texto da barra ou escoller Ficheiro Ficheiros incrustrados para abrir o diálogo de ficheiros incrustados. O diálogo permite ver e extraer os ficheiros incrustrados.

### Anotacións

O &okular; permite revisar e anotar os documentos.

Debido a limitacións de DRM (tipicamente cos documentos &PDF;), non vai ser posíbel engadir, modificar algunhas propiedades ou eliminar anotacións.

#### Engadir anotacións

Para engadir anotacións ao documento hai que activar a barra de ferramentas de anotacións. Isto faise seleccionando Ferramentas Revisar ou premendo F6. Cando apareza a barra de ferramentas de anotacións abonda con premer un dos botóns para comezar a construir esa anotación.

A barra de ferramentas de anotacións pódese ancorar en calquer lateral da área de visualización: simplemente arrástrea para movela para outro lugar.

Ao activar a barra de anotacións pásase ao modo Normal.

Pódese deter a construción en calquera momento premendo de novo o botón da anotacións que se está a construír.

A nova anotación construída ten como autor o autor que se designe na páxina Identidade do diálogo de &okular;configuración do .

#### Eliminación das anotacións

Para eliminar unha anotación abonda con premela co &RMB; e seleccionar Borrar.

Cando se elimina unha anotación féchase a súa xanela, se estaba aberta.

Esta opción non se puido activar porque o documento non permite eliminar as anotacións.

#### Modificación das anotacións

Para modificar unha anotación, prémaa co &RMB; e seleccione Propiedades... Aparece un diálogo coa configuración xeral da anotación (como cor, opacidade, autor, &etc;) e as opcións específicas dese tipo de anotación.

Para mover unha anotación, manteña premida a tecla &Ctrl;, mova o punteiro do rato sobre ela e comece a arrastrala co &LMB;.

Dependendo dos permisos do documento (tipicamente cos documentos &PDF;), algunhas opcións poden estar desactivadas.

## A barra de menú

### O menú Ficheiro

&Ctrl;O Ficheiro Abrir...

- Abrir un ficheiro admitido. Se xa hai un ficheiro aberto, este féchase. Para máis informacións consulte a sección sobre como abrir ficheiros.

Ficheiro Abrir un recente

- Abrir, mediante un submenú, un ficheiro que xa se usara . Se nese momento se está a mostrar un ficheiro, este féchase. Para máis información consulte a sección sobre como abrir ficheiros.

Ficheiro Importar un PostScript como PDF...

- Abrir un ficheiro PostScript e convertelo en &PDF;.

Ficheiro Gardar como...

- Gravar o ficheiro aberto cun nome diferente empregando o proceso de fondo para ese documento. Co proceso de fondo dos &PDF; (requírese Popler >=0.8), é posíbel gravar o documento cos valores modificados dos campos dos formularios.

Ficheiro Gardar unha copia como...

- Gravar unha copia do ficheiro aberto cun nome diferente sen empregar o proceso de fondo actual do documento.

F5 Ficheiro Cargar de novo

- Volver a cargar o ficheiro que está aberto.

&Ctrl;P Ficheiro Imprimir...

- Imprimir o documento que se está a mostrar.

Ficheiro Antever o impreso...

- Mostrar unha previsualización de como se imprimiría o documento actual coas opcións predeterminadas.

Ficheiro Propiedades

- Mostrar información básica acerca do documento, como o título, o autor, a data de creación e detalles acerca dos tipos de letra empregados. A información disponíbel depende do tipo de documento.

Ficheiro Ficheiros incrustrados...

- Mostrar os ficheiros incrustrados no documento, se tiver algún. Para máis información consulte a sección sobre os ficheiros incrustados.

Ficheiro Exportar como

- O elemento contén os formatos de exportación aos que se pode exportar o documento. A primeira entrada para todos os tipos de documentos é sempre Texto simple...

&Ctrl;Q Ficheiro Sair

- Fechar o &okular;

### O menú Editar

&Ctrl;C Editar Copiar

- Copiar para o portarretallos o texto seleccionado no modo Selección de texto.

&Ctrl;A Editar Seleccionar todo

- Selecciona todo o texto (se o documento tiver). Isto só funciona no mdoo Selección de texto.

&Ctrl;F Editar Procurar...

- Mostrar a barra de pesquisas na parte inferior da área de visualización, que permite procurar unha cadea no documento.

F3 Editar Procurar a seguinte

- Tentar atopar de novo a cadea que se procurou no documento.

### O menú Vista

&Ctrl;&Shift;P Vista Presentación

- Activa o modo Presentación. Para máis información consulte a sección sobre o modo Presentación.

&Ctrl;+Vista Achegar

- Incrementar o aumento da vista do documento.

&Ctrl;-Vista Alonxar

- Diminuir o aumento da vista do documento.

Vista Axustar ao ancho

- Mudar o aumento da vista do documento para un valor que faga que a largura das páxinas sexa igual á largura da vista do documento.

Vista Axustar á páxina

- Mudar o aumento da vista do documento para un valor que faga visíbel ao menos unha páxina enteira.

Vista Continuo

- Activar o modo de páxina continuo. No modo continuo móstranse todas as páxinas e pódese andar por elas sen ter que empregar as opcións Ir Páxina anterior e Ir Páxina seguinte.

Vista Modo da vista

- Este submenú fai escoller o modo de vista das páxinas. As opcións posíbeis son Páxina única (unha única páxina por fila), Páxinas opostas (dúas páxinas por fila, estilo libro) e Resumo (o número de columnas é a especificada na configuración do &okular;).

Vista Orientación

- Este submenú permite mudar a orientación das páxinas do documento.

  A rotación aplícase á orientación de todas as páxinas.

  Pódese seleccionar Orientación orixinal para volver á orientación orixinal do documento, rexeitando todas as rotacións que se aplicasen manualmente.

Vista Tamaño da páxina

- Muda o tamaño das páxinas do documento.

  Este submenú só está activo se o tipo de documento permite tamaños de páxina diferentes.

Vista Recortar os bordos

- Eliminar o bordo branco das páxinas ao velas.

Vista Mostrar/Acochar os formularios

- Mostrar ou acochar a visualización dos campos de formulario do documento.

  Este elemento do menú só está activo se o documento ten campos de formulario.

### O menú Ir

Borrar para tras Ir Páxina anterior

- Ver a páxina anterior do documento.

Espazo Ir Páxina seguinte

- Ver a páxina seguinte do documento.

&Ctrl;Inicio Ir Primeira páxina

- Ir á primeira páxina do documento.

&Ctrl;Fin Ir Última páxina

- Ir á derradeira páxina do documento.

Ir Retroceder no documento

- Recuar para a vista anterior do documento.

Ir Avanzar no documento

- Avanzar para a seguinte vista do documento. Isto só funciona se xa se recuou antes.

&Ctrl;G Ir Ir á páxina...

- Abrir un diálogo que permite ir a calquera páxina do documento.

### O menú Marcadores

&Ctrl;B Marcadores Engadir/Eliminar un marcador

- Engadir ou eliminar un marcador da páxina actual.

Marcadores Anterior marcador

- Ir á páxina marcada anterior ou non facer nada se non hai páxinas marcadas antes da actual.

Marcadores Seguinte marcador

- Ir á seguinte páxina marcada ou non facer nada se non hai páxinas marcadas despois da actual.

Marcadores Sen marcadores

- Esta é unha acción que está sempre desactivada que aparece neste menú só se o documento actual non ten marcadores. Se non, aquí aparece unha lista de todas as páxinas marcadas. Premer estes marcadores permite ir directamente ás páxinas asociadas.

### O menú Ferramentas

&Ctrl;1 Ferramentas Ferramenta de navegación

- O rato ten o seu comportamento normal, &LMB; para arrastrar o documento e seguir as ligazóns e &RMB; para engadir marcadores e axustar á largura.

&Ctrl;2 Ferramentas Ferramenta de ampliación

- O rato funciona como ferramenta de ampliación. Premer o &LMB; arrastrar amplía a vista para a área seleccionada, premer &RMB; devolve o documento á ampliación anterior.

&Ctrl;3 Ferramentas Ferramenta de selección

- O rato funciona como ferramenta de selección. Neste modo, premer o &LMB; e arrastrar dá a opción de copiar o texto ou imaxe da área seleccionada para o portarretallos, ler un texto ou gravar unha imaxe nun ficheiro.

&Ctrl;4 Ferramentas Ferramenta de selección de texto

- O rato funciona como ferramenta de selección de texto. Neste modo, premer o &LMB; e arrastrar dá a opción de seleccionar o texto do documento. Despois, simplemente preme co &RMB; para copiasr para o portarretallos ou para ler a selección.

F6 Ferramentas Revisar

- Abrir a barra de ferramentas de revisión. A barra de ferramentas de revisión permite engadir anotacións ao documento que se está a ler. Para máis información consulte a selección sobre as anotación.

Ferramentas Ler todo o documento

Ferramentas Ler a páxina actual

Ferramentas Deter a locución

- Estes elementos permiten que se lea todo o documento ou só a páxina actual e deter a locución empregando o sistema de texto a locución do &kde; KTTS.

### O menú Configuración

&Ctrl;M Configuración Mostrar a barra de menú

- Conmutar que se vexa a barra de menú. Unha vez acochada, pódese facer visíbel co menú do &RMB;.

Configuración Mostrar barra de ferramentas

- Conmutar que se vexa a barra de ferramentas.

F7 Configuración Mostrar o panel de navegación

- Conmutar que se vexa o panel de navegación.

&Ctrl;&Shift;F Configuración Modo a pantalla completa

- Activa o modo a pantalla completa. Lembre que o modo a pantalla completa é diferente do modo de presentación polo feito de que a única peculiaridade do modo a pantalla completa é que este acocha as decoracións da xanela, a barra de menú e a barra de ferramentas.

Configuración Configurar os atallos de teclado...

- Abre unha xanela que permite configurar os atallos do teclado para moitos comandos do menú.

Configuración Configurar as barras de ferramentas...

- Abre unha xanela que permite escoller as iconas que ficarán visíbeis na barra de ferramentas.

Configuración Configurar as infraestruturas...

- Abre a xanela Configuración das infraestruturas

Configuración Configurar &okular;...

- Abre a xanela de configuración.

### O menú Axuda

&help.menu.documentation;

## Configuración do &okular;

### Configuración xeral

Pódese configurar o &okular; escollendo Configuración Configurar &okular;.... O diálogo de configuración divídese en cinco seccións. Este capítulo describe en detalle as opcións disponíbeis..

- Xeral

- Acesibilidade

- Rendemento

- Presentación

- Identidade

O diálogo de configuración O diálogo de configuración

Dependendo das infraestruturas que estean instaladas, o menú Configuración Configurar as infraestruturas podería estar activado. Este diálogo de configuración particular contén as opcións das infraestruturas que se poden configurar.

### Xeral

Mostrar barras de desprazamento

- Se mostrar as barras de desprazamento na vista do documento.

Ligar as miniaturas coa páxina

- Se a vista de miniaturas debería mostrar a páxina actual ou non.

Mostrar os consellos e mensaxes de información

- Se mostrar algunhas mensaxes informativas ao incio, cando se cargue un ficheiro, &etc;.

Obedecer as limitacións DRM

- Se o &okular; debe obedecer as restricións de DRM (Xestión de dereitos dixitais, Digial Rights Management). As limitacións DRM empréganse para que sexa imposíbel realizar determinadas accións cos documentos &PDF;, como copiar o contido para o portarretallos. Nalgunhas configuracións do &okular; non se dispón desta opción.

Cargar de novo o documento ao cambiar de ficheiro

- Se hai que comprobar automaticamente se se modificaron os ficheiros abertos e actualizalos, de ser o caso.

Mostrar o diálogo de escolla de infraestrutura

- Se o &okular; lle debe preguntar ao usuario que infraestrutura empregar no caso de que se dispoña de máis dunha para abrir o ficheiro. Se non se selecciona, o &okular; emprega a infraestrutura que teña maior prioridade.

Centrar a primeira páxina

- Se a primeira páxina ten que estar centrada ou aliñada á esquerda cando se mostren as páxinas nos modos de páxinas opostas e de resumo.

Colunas de resumo

- Esta opción representa o número de columnas que se han empregar no modo de resumo.

### Accesibilidade

Debuxar un bordo arredor das ligazóns

- Se debuxar un bordo arredor das ligazóns.

Cambiar as cores

- Activa as opcións para alterar as cores.

Inverter as cores

- Inverte as cores na visualización, &ie; os obxectos negros móstranse en branco.

Cambiar a cor do papel

- Muda a cor do papel, &ie; o fondo do documento.

Cambiar as cores escuras e claras

- Muda a cor escura e a clara ao que prefira vostede, o que significa que o negro non se mostra como negro, senón como a cor escura seleccionada, e o branco non se mostra como branco, senón como a cor clara seleccionada.

Converter a branco e negro

- Convirte o documento a branco e negro. Pódense axustar o limiar e o contraste. Axustar o limiar a un valor máis alto provoca que se empreguen grises máis escuros.

### Rendemento

Habilitar os efectos de transparencia

- Debuxar as seleccións e outros gráficos especiais empregando efectos de transparencia. Desactive esta opción para que se debuxen con estilos de bordo e de recheo opacos e se incremente a velocidade das seleccións.

Habilitar a xeración de fondo

- Empregar un fío de fondo para xerar as páxinas. Se se desactiva esta opción a interface do usuario tórnase menos áxil (bloquéase se é preciso), mais as páxinas móstranse un pouco máis rápido.

Uso da memoria

- O &okular; pode lograr o mellor desempeño se se axusta o uso da memoria baseándose no sistema e nos gostos do usuario. Canta máis memoria se lle permita empregar, máis rápido se comportará o programa. O perfil Normal é bon para todos os sistemas, mais pódese evitar que o &okular; empregue máis memoria da precisa seleccionando o perfil Baixo ou permitir obter o máximo do sistema co Agresivo.

### Presentación

Avanzar cada

- Activa o avanzo automático das páxinas dado un período de tempo.

Recomezar despois da última páxina

- Nos modos de navegación e de presentación, cando se passa da derradeira páxina aparece a primeira.

Cor do fondo

- A cor que enche a parte da pantalla que non cobre a páxina no modo de presentación.

Cor do lapis

- A cor do lapis que se emprega cando se debuxa nas páxinas durante o modo de presentación.

Cursor do rato

- Se o rato debe estar sempre acochado, sempre visíbel ou se debe acocharse despois dun breve período de inactividade.

Mostrar o indicador de progreso

- Se mostrar un círculo co progreso que mostra a páxina actual e o número total de paina na parte superior dereita da pantalla de presentación cada vez que se pasa de páxina.

Mostrar a páxina de resumo

- Se mostrar unha páxina de resumo ao comezo da presentación co título, autor e número de páxinas do documento.

Transición por omisión

- O efecto de transición entre páxina e páxina se o documento non especifica un. Configure isto como Transición aleatoria para que o &okular; escolla un dos efectos disponíbeis ao chou.

Situación

- Nesta sección pódese seleccionar a Pantalla que se quere empregar para mostrar a presentación.

  Pantalla actual é a mesma pantalla da xanela do &okular; que inicia o modo de presentación.

  Pantalla predeterminada é a pantalla marcada por omisión na configuración do xinerama.

  Pantalla 0, Pantalla 1, &etc; son as pantallas disponíbeis.

### Identidade

Autor

- O autor do contido engadido ao documento.

## Créditos e licenza

## Copyright do programa:

- Albert Astals Cidaacid@kde.org

- Pino Toscano pino@kde.org Mantedor actual

- Enrico Roseros.kde@email.it programador de &kpdf;

## Copyright da documentación:

- Albert Astals Cidaacid@kde.org Autor

- Titus Laskatitus.laska@gmx.de Algunhas actualizacións e engadidos

- Pino Toscano pino@kde.org

Xosé Calvo xose.calvo@gmail.com

&underFDL; &underGPL;

## Instalación

### Como obter o &okular;

&install.intro.documentation;

### Compilación e instalación

Se está a ler esta axuda no &khelpcenter;, o &okular; xa está instalado neste sistema e non hai por que instalalo máis.

&install.compile.documentation;
&documentation.index;